钦定古今图书集成/理学汇编/字学典/第047卷 > 《元陈绎曾书法三昧》 > 《书蔡君谟茶录后》宋·欧阳修
## 钦定古今图书集成/理学汇编/字学典/第047卷 > 《元陈绎曾书法三昧》 > 《书蔡君谟茶录后》宋·欧阳修

“善为书者，以真、楷为难，而真楷又以小字为难。羲、献
以来，遗迹见于今者多矣。小楷唯《乐毅论》一篇而已。
今世俗所传，出故高绅学士家，最为真本，而断裂之
馀，仅存者百馀字耳。此外吾家率更所书《温彦博墓
铭》，亦为绝笔。率更书世固不少，而小字亦止此而已。
以此见前人于小楷难工，而传于世者少而难得也。”
君谟小字新出而传者二：《集古录目序》“横逸飘发，而
《茶录》劲实端严，为体虽殊，各极其妙。盖学之至者，意
之所到，必造其精。”予非知书者，以接君谟之论久，故
亦麤识其一二焉。